**Ditaner** er en ny klasse med abortive medisiner som utvikles spesielt med tanke på migrene, men det er forventet at de også vil ha god effekt på lignende hodepiner, for eksempel trigeminal-autonome hodepiner som hemicrania continua. Ditaner er en serotonin 1F reseptor agonist som binder selektivt til 5-HT1F, som også triptaner virker på, men først etter at 5-HT1B and 5-HT1D har hatt virkning. Man forventer derfor at ditaner ikke vil ha den samme kardiovaskulære bieffekten (vasokonstriksjon) som triptaner har, noe som betyr at disse medikamentene kanskje også kan brukes av pasienter som erfarer koronar hjertesykdom, Raynauds fenomen og hjerteinfarkt.

Det er håp om at ditaner, i motsetning til triptaner, ikke vil initiere medikamentoverforbrukshodepine (MOH), men dette er fortsatt noe uklart.

Det er uvisst per nå om og eventuelt når disse nye medisinene vil bli tilgjengelige i Norge, men det vil trolig ta litt tid. Produsenten initierte kliniske forsøk (fase 3; NCT03670810) med medikamentet Lasmiditan (CoLucid Pharmaceuticals; Eli Lilly), også kjent som COL-144 og LY-573144, i en rekke land i Europa i juni 2019, blant annet i Danmark.

Reyvow (lasmiditan)
-------------------

Reyvow (lasmiditan) fra Eli Lilly ble godkjent av FDA den 11. oktober 2019. FDA advarer mot at den nye medisinen kan påvirke evnen til å kjøre bil i inntil 8 timer. Det er fortsatt uklart om og når den nye medisinen vil bli/blir tilgjengelig i Europa.

Fase III-studier viser at Reyvow (lasmiditan) er statistisk overlegen gepantene Ubrelvy (ubrogepant) og Zydis ODT (rimegepant) i smertefrihet etter 2 timer, placebo-justert. Resultatet (2 tester) for Reyvow 200 mg (høyeste dose) var henholdsvis var henholdsvis 17,5 % (Spartan) og 16,9 % (Samurai), mens tilsvarende resultater for Ubrelvy 100 mg (høyeste dose) var 9,4 % og for Zydis ODT 75 mg (høyeste dose) 10,3 % for. Gepanter har imidlertid beviselig færre og mindre alvorlige bivirkninger enn ditaner.

Se også
-------

* Triptaner
* Gepanter

Referanser
----------

1. ↑  S Xavier, A. Lakshmanan, M. & Gunaseelan, V. (2017). The Journey of the Non-Vascular Relief for Migraine: From ‘Triptans’ To ‘Ditans’. *Current clinical pharmacology*, **12**(1), 36-40. DOI: 10.2174/1574884712666170419155048
2. ↑  Lasmiditan - CoLucid Pharmaceuticals. Adis Insight, Springer 15 Jul 2019.
3. ↑  Angie Glaser (2019) New Migraine Med Approved To Relieve Attack Pain – Reyvow. MigraineAgain, Oct 11, 2019. Besøkt 2019-10-13.
4. ↑  Reuter U, Israel H, Neeb L. The pharmacological profile and clinical prospects of the oral 5-HT1F receptor agonist lasmiditan in the acute treatment of migraine. Ther Adv Neurol Disord. 2015;8(1):46–54. doi:10.1177/1756285614562419
5. ↑  Fagg, Joanne (2019) Ubrelvy's a winner, but not for long. Vantage, December 24, 2019. Besøkt 2019-12-31


| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |